Kantspilleren Sebastian Andersen og midtbaneslideren Jeppe Grønning har begge byttet den grønne Viborg trøje ud med Hobros blå-gule spillerdragt i vinterpausen. - Jeg ved godt, konkurrencen er hård. Det er klart, at når man ligger nummer et, er det fordi, det er dygtige spillere. Men jeg forventer at få en masse spilletid, og at jeg finder det niveau jeg tidligere har vist, siger 22-årige Jeppe Grønning. Sebastian Andersen har en fortid i HB Køge og Esbjerg, men han har endnu ikke fået det store gennembrud. Nu håber han, det kommer i Hobro. - Det, der betyder noget for mig, er, at det er en klub, der gerne vil mig, og som spiller en attraktiv form for fodbold. Og at Hobro ligger i toppen er kun et plus i bogen, siger kantspilleren. Begge spillere er på lejekontrakter i Hobro.

Referat:
Hobro har hentet to spillere i Viborg i vinterpausen. De vil bytte bænken ud med fast spilletid.